מי שזכאותו לתגמולים אושרה כתוצאה מהחלטה מנהלית הוגבל שכר הטרחה לסכומים נמוכים יותר בהתאם למקרה .
ניתנה ההחלטה המנהלית, ולאחר מכן נכרת הסכם שכר הטרחה והוגשה התביעה לרשות המוסמכת – שכר הטרחה הנו 473 שקלים חדשים.
נכרת הסכם שכר הטרחה והוגשה התביעה לרשות המוסמכת, ולאחר מכן ניתנה ההחלטה המנהלית – שכר הטרחה הנו 949 שקלים חדשים.
ההחלטה המנהלית ניתנה לאחר שהתובע הגיש בפועל ערר לוועדת עררים – שכר הטרחה המרבי הנו 4,910 שקלים חדשים; ואולם אם נכרת הסכם שכר הטרחה לפני 1.2010 – שכר הטרחה המרבי הנו 70% משכר הטרחה שנקבע בהסכם שכר הטרחה.
ההחלטה המנהלית ניתנה לאחר שהתובע הגיש בפועל ערעור לבית המשפט – שכר הטרחה הנו 5,960 שקלים חדשים; ואולם אם נכרת הסכם שכר הטרחה לפני 1.2011 – שכר הטרחה המרבי הנו 85% משכר הטרחה שנקבע בהסכם שכר הטרחה.
שכר הטרחה לא יעלה על אחד מהסכומים הנ"ל, הגבוה מבניהם בתוספת מס ערך מוסף.
שכר הטרחה לא יכול להיות צירוף של סכומים.
ניתנה ההחלטה המנהלית, ולאחר מכן נכרת הסכם שכר הטרחה והוגשה התביעה לרשות המוסמכת – שכר הטרחה הנו 473 שקלים חדשים. נכרת הסכם שכר הטרחה והוגשה התביעה לרשות המוסמכת, ולאחר מכן ניתנה ההחלטה המנהלית – שכר הטרחה הנו 949 שקלים חדשים.
שכר הטרחה יכול להיות אחד מן הסכומים הנ"ל בלבד בתוספת מס ערך מוסף.
לגבי ניצולי שואה שעורך הדין הגיש עבורם ערר או ערעור חישוב שכר הטרחה גבוה יותר (4,910 ₪ ומעלה), ומי שאינו עו"ד אינו זכאי לקבל את שכר הטרחה הגבוה יותר.
וועדה רפואית תקבע את רמת הנכות של ניצול שעמד בתנאים המצטברים המקדמיים לזכאות.
אחוזי הנכות נקבעים ביחס למחלות שהוכרו ככאלו שנגרמו בשל הרדיפות.
הועדה רשאית לקבוע דרגת נכות קטנה או גדולה עד רבע מזו שנקבעה במבחנים בשים לב למקצועו, גילו, או מינו של הנכה, ובלבד שדרגת הנכות לא תעלה על 100%.
בסמכות הועדות הרפואיות לעגל את דרגת הנכות כלפי מעלה במקרה ודרגת הנכות איננה מספר שלם.
הגדלת אחוזי נכות במחלות שכבר הוכרו אפשרית פעם בחצי שנה. עושים זאת על ידי בקשה לוועדה רפואית חוזרת.
במקרים חריגים תינתן אפשרות לבקש הגדלה עוד קודם לכן אם ישנן נסיבות חדשות שניתן לתמוך במסמכים רפואיים .
במקרה של הגדלת אחוזי נכות הזכאות מחושבת מיום הגשת הבקשה בתנאי שחלפה חצי שנה מאז ההחלטה הקודמת.
הניצול זכאי להיות מלווה בעת הדיון בוועדה הרפואית.
ניתן לקיים ועדה רפואית גם ללא נוכחות הניצול על פי בקשתו.
ניתן לערער על החלטת הועדה לוועדה רפואית עליונה תוך 60 יום מקבלת החלטת הועדה.
ערעור על החלטת הועדה הרפואית בנוגע למחלה נוספת יוגש לוועדת העררים בבית משפט השלום.
ערעור נוסף לבית משפט מחוזי אפשרי רק בנוגע לסוגיות משפטיות, ותוך 60 יום מקבלת החלטת הועדה העליונה.
אלמנים/ אלמנות שבן זוגם קיבל קצבה לפי חוק נכי רדיפות הנאצים, נכה מלחמה בנאצים וקצבה לעובדי כפייה/נלווה לעובדי כפייה, ונפטרו אחרי יוני 2011 יהיו זכאים לתגמול חודשי למשך שלוש שנים בגובה של הסכום החודשי שקיבל הניצול. לאחר חלוף שלוש השנים בן הזוג יהיה זכאי לתגמול חודשי אשר לא יפחת מסכום של 2,000 ש"ח לכל חייו.
בני זוג אלמנים או ידועים בציבור של מקבלי תגמול/מוגדל לפי הכנסה שהיו מוכרים ככאלה שלושה חודשים לפחות לפני פטירתם, זכאים לקבלת תגמול גבוה יותר החל מהשנה הרביעית, במקרים הרלוונטים יישלח מכתב מהרשות.
לקרובי משפחה של ניצולים המקבלים תגמול /מוגדל לפי הכנסה תינתן השתתפות חלקית בהוצאות הקמת מצבה-כיום ההשתתפות הינה בגובה של 1633 ש"ח. יש לפנות לרשות לזכויות ניצולי שואה לשם קבלת ההטבה.